**NACRT**

Na temelju članka 35. stavak 1. točka 1. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17) i članka 36. stavak 1. podstavak 2. Statuta Grada Novske („Službeni vjesnik“ Grada Novske broj: 24/09, 47/10, 29/11, 3/13, 8/13, 39/14 i 45/17), Gradsko vijeće Grada Novske, na 7. sjednici održanoj--------.siječnja 2017. godine, donijelo je

**STATUTARNU ODLUKU**

**o izmjenama i dopunama Statuta Grada Novske**

**Članak 1.**

U Statutu Grada Novske („ Službeni vjesnik“ Grada Novske broj: 24/09, 47/10, 29711, 3/13, 8/13 39/14 i 45/17) u članku 1. dodaje se novi stavak 2. koji glasi:

(2) „Izrazi u ovom Statutu koji imaju rodne značenje odnose se jednako na muški i ženski rod.“

**Članak 2.**

U članku 22. u stavku 5. riječi „ Gradsko vijeće“ zamjenjuju se riječima „ predsjednik Gradskog vijeća, a brojka „8“ zamjenjuje se brojkom „30“.

**Članak 3.**

U članku 23. stavak 2. mijenja se i glasi:

„Raspisivanje referenduma za opoziv može predložiti:

- 20% ukupnog broja birača upisanih u popis birača Grada Novske,

- 2/3 članova Gradskog vijeća Grada Novske.“

U stavku 4. broj „12“ mijenja se u broj „6“ .

**Članak 4.**

.

U Članku 24. iza stavka 1. dodaje se novi stavak 2. koji glasi:

„(2)Ako je raspisivanje referenduma za opoziv gradonačelnika predložilo 2/3 vijećnika, odluku o raspisivanju referenduma donosi Gradsko vijeće dvotrećinskom većinom glasova svih vijećnika.“

Dosadašnji stavak 2. postaje stavak 3.

**Članak 5.**

U članku 36. stavak 1. podstavak 7. mijenja se i glasi:

„ - odlučuje o stjecanju i otuđivanju nekretnina i pokretnina te drugom raspolaganju imovinom Grada Novske u skladu sa Zakonom, ovim Statutom i posebnim propisima,“

**Članak 6.**

U članku 42. stavak 1. mijenja se i glasi:

„ Mandat članova Gradskog vijeća izabranog na redovnim izborima traje do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća.

Iza stavka 1. dodaje se novi stavak 2. koji glasi:

„(2) Mandat članova Gradskog vijeća izabranog na prijevremenim izborima traje do isteka tekućeg mandata Gradskog vijeća izabranog na redovnim izborima koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća sukladno odredbama Zakona kojim se uređuje lokalna i područna samouprava.“

Stavci 2. 3.i 4. postaju stavci 3. 4. i 5.

Iza stavka 5. dodaje se novi stavak 6. koji glasi:

„(6) Vijećnici imaju pravo na opravdani neplaćeni izostanak s posla radi sudjelovanja u radu Gradskog vijeća i njegovih radnih tijela“

**Članak 7.**

U članku 46. stavku 3. podstavku 5. iza riječi „ Grada Novske i“ riječi „raspolaganju ostalom“ zamjenjuju se riječima „ drugom raspolaganju“.

U stavku 4. iza riječi „ raspolaganju ostalom“ zamjenjuju se riječima“ drugom raspolaganju“, iza riječi „te“ dodaje se riječ“ drugom“ a riječ „ostalom“ briše se.

U stavku 5. iza riječi „te“ dodaje se riječ „drugom“ a riječ „ostalom“ briše se

Stavak 6. mijenja se i glasi:

„ (7) Odluku o imenovanju i razrješenju iz stavka 3. podstavka 10a. ovog članka gradonačelnik je dužan objaviti u prvom broju službenog glasila Grada Novske koji slijedi nakon donošenja te odluke“.

**Članak 8.**

U članku 52. iza stavka 6. dodaje se novi stavak 7. koji glasi:

„ (7) Osobe koje dužnost obnašaju volonterski ne mogu promijeniti način obnašanja dužnosti u godini održavanja redovnih lokalnih izbora“.

**Članak 9.**

U članku 63. riječi „ i nadziru“ brišu se, a iza riječi „Grad“ zarez se zamjenjuje točkom, a riječi „te u slučaju neprovođenja općeg akta poduzimaju propisane mjere“ brišu se.

**Članak 10.**

U članku 70. stavku 1. riječi „organizacije i udruženja“ zamjenjuju se riječima „članovi predstavničkog tijela“.

U stavku 2. riječi „ ili njihove organizacije i udruženja“ brišu se.

**Članak 11.**

Članak 85. mijenja se i glasi:

„Nadzor nad zakonitošću rada tijela mjesnog odbora obavlja gradonačelnik te na njegov prijedlog Gradsko vijeće može raspustiti vijeće mjesnog odbora, ako ono učestalo krši odredbe ovog Statuta, pravila mjesnog odbora ili ne izvršava povjerene mu poslove“.

**Članak 12.**

U članku 87., stavku 1. riječ „domaćina“ zamjenjuje se riječju „ gospodara“.

**Članak 13.**

U članku 88., stavak 2. ,podstavku 4. riječ „koncesija“ zamjenjuje se riječju „koncesije“ .

Podstavak 6. mijenja se i glasi:

„ udio u zajedničkom porezu“

U podstavku 7. riječi „ i dotacije“ brišu se.

**Članak 14.**

U članku 97. iza riječi „te“ riječi „ obavlja nadzor nad zakonitošću“ zamjenjuju se riječima „ nadziru zakonitost“.

**Članak 15.**

Do donošenja općih akata u skladu s odredbama ove Statutarne odluke primjenjivat će se opći akti Grada Novske u onim odredbama koje nisu u suprotnosti s odredbama Zakona i ove Statutarne odluke.

U slučaju suprotnosti odredbi općih akata iz stavka 1. ovog članka neposredno će se primjenjivati odredbe Zakona i ove Statutarne odluke.

**Članak 16.**

U svim člancima Statuta koji imaju 2 i više stavaka, ispred svakog stavka dodaje se brojčana oznaka stavka na način da se stavak označava arapskim brojem s otvorenom zagradom ispred i zatvorenom zagradom iza broja. Članak 16. Ovlašćuje se Komisija za Statut, Poslovnik i normativnu djelatnost da utvrdi i izda pročišćeni tekst Statuta Grada Opatije.

**Članak 17.**

Ovlašćuje se Odbor za statutarno pravna pitanja da utvrdi i izda pročišćeni tekst Statuta Grada Novske

**Članak 18.**

Ova Statutarna odluka stupa na snagu osmog dana od dana objave u „Službenom vjesniku“ Grada Novske.

**SISAČKO - MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

**KLASA: 012-03/18-01/1**

**URBROJ: 2176704-01-18-2**

**Novska, -------siječnja 2018.**

**Predsjednik**

**Ivica Vulić**

**OBRAZLOŽENJE PRIJEDLOGA STATUTARNE ODLUKE O IZMJENAMA I DOPUNAMA STATUTA GRADA NOVSKE**

1. **PRAVNI TEMELJ**

Završnom odredbom Zakona o izmjenama i dopunama Zakona o lokalnoj i područnoj (regionalnoj) samoupravi (Narodne novine 123/17) (u daljnjem tekstu Zakon) propisana je obveza jedinica lokalne i područne (regionalne) samouprave da u roku od 60 dana od dana stupanja na snagu zakona usklade svoje statute i druge opće akte s odredbama zakona. Zakon je stupio na snagu 13. prosinca 2017. godine, a rok za usklađivanje odredbi Statuta sa ovim Zakonom istječe dana 14. veljače 2018. godine.

1. **OBRAZLOŽENJE**

Ovom Statutarnom odlukom, u skladu sa izmijenjenim Zakonom rješavaju se u bitnome sljedeća pitanja:

* Pri raspisivanju lokalnog referenduma, izmjenom Zakona propisano je da će u slučaju ako je raspisivanje referenduma predložilo 20% od ukupnog broja birača u jedinici, predsjednik predstavničkog tijela dostaviti zaprimljeni prijedlog središnjem tijelu državne uprave nadležnom za lokalnu i područnu (regionalnu) samoupravu u roku od 30 dana od zaprimanja prijedloga. Statutarnom odlukom usklađuje se dosadašnji rok za dostavu prijedloga od 8 dana sa novom zakonskom odredbom.
* U odnosu na trajanje mandata članova predstavničkih tijela, Zakonom je bilo propisano da mandat člana predstavničkog tijela jedinice lokalne i područne (regionalne) samouprave izabranog na redovnim izborima traje četiri godine. Istodobno, Zakonom o lokalnim izborima (Narodne novine 144/12 i 121/16) propisano je da se redovni izbori za članove predstavničkih tijela jedinica te izbori za općinskog načelnika, gradonačelnika i župana i njihove zamjenike održavaju istodobno, treće nedjelje u svibnju svake četvrte godine. Izmjenom Zakona usklađena je duljina trajanja mandata članova predstavničkih tijela s odredbama Zakona o lokalnim izborima, kako onih izabranih na redovnim, tako i onih izabranih na prijevremenim izborima.
* Što se tiče prava članova predstavničkog tijela, ovom Statutarnom odlukom se, sukladno Zakonu, propisuje pravo članova predstavničkog tijela na opravdani, neplaćeni, izostanak s posla radi sudjelovanja u radu predstavničkog tijela i njegovih radnih tijela.
* Vezano uz referendum za opoziv gradonačelnika i njegovih zamjenika koji su izabrani zajedno s njima, Zakonom je propisano da raspisivanje referenduma za opoziv može predložiti 20% ukupnog broja birača u jedinici u kojoj se traži opoziv općinskog načelnika, gradonačelnika, odnosno župana i njihovog zamjenika koji je izabran zajedno s njima te je u tom slučaju predstavničko tijelo dužno raspisati taj referendum, pod prijetnjom raspuštanja.
* Pravo predlaganja referenduma za opoziv imaju i članovi predstavničkog tijela, te se ovom Statutarnom odlukom, sukladno Zakonu, propisuje ovlast članova predstavničkog tijela za predlaganje raspisivanja referenduma za opoziv gradonačelnika i njegovih zamjenika koji su izabrani zajedno s njima. Prijedlog može podnijeti 2/3 članova predstavničkog tijela, a predstavničko tijelo donosi odluku o raspisivanju referenduma za opoziv 2/3 većinom glasova svih članova.
* Zakonom su skraćeni rokovi u kojima se ne može podnijeti novi prijedlog za raspisivanje referenduma za opoziv sa 12 mjeseci na 6 mjeseci od dana održanih izbora odnosno dana ranije održanog referenduma za opoziv.
* Vezano za ovlasti gradonačelnika za odlučivanje o stjecanju i otuđivanju nekretnina i pokretnina te za raspolaganje ostalom imovinom, ovom se Statutarnom odlukom, u skladu sa Zakonom, pojašnjavaju i poboljšavaju određeni termini te se umjesto termina „raspolaganje ostalom imovinom“ utvrđuje termin „ostalo raspolaganje imovinom“, a što obuhvaća sve vrste raspolaganja (opterećivanje nekretnine pravom zaloga, pravom služnosti, zasnivanjem prava građenja i slično).
* Ukida se obveza gradonačelnika za dostavu predstavničkom tijelu odluke o imenovanju i razrješenju predstavnika jedinice u tijelima pravnih osoba, s obzirom da se odluka objavljuje u službenom glasilu jedinice, odnosno, utvrđuje se obveza gradonačelnika za objavu navedene odluke u prvom broju službenog glasila koji slijedi nakon donošenja te odluke.
* Što se tiče ovlaštenih inicijatora i predlagatelja za osnivanje mjesnog odbora, ovom se Statutarnom odlukom, u skladu sa Zakonom, briše izraz „njihove organizacije i udruženja“ koji nije sukladan važećem sustavu udruživanja građana te se kao ovlašteni inicijatori i predlagatelji utvrđuju građani i članovi predstavničkog tijela, a u ovom prijedlogu dodan je i gradonačelnik kao ovlašteni predlagatelj.
* U odnosu na dosadašnju ovlast gradonačelnika za raspuštanje vijeća mjesnog odbora, ovom se Statutarnom odlukom ta ovlast dodjeljuje predstavničkom tijelu koje je ovlašteno i za raspisivanje izbora za članove vijeća mjesnog odbora.
* Ovom Statutarnom odlukom propisana je potreba utvrđivanja pročišćenog teksta Statuta Grada Novske jer je od 2009. godine njegova donošenja bilo već 5 izmjena i dopuna, a što onemogućuje očekivanu brzinu snalaženja u tom našem temeljnom općem aktu. Također, radi lakšeg snalaženja u Statutu propisana je odredba da se u svim člancima Statuta koji imaju 2 i više stavaka, ispred svakog stavka doda brojčana oznaka na način da se stavak označi arapskim brojem s otvorenom zagradom ispred i zatvorenom zagradom iza broja.

1. **PROČIŠĆENE ODREDBE STATUTA KOJE SE MIJENJAJU STATUTARNOM ODLUKOM ILI SE PROPISUJU NOVE**

*(Napomena: Crvenom tintom označene su odredbe koje se mijenjaju ili se propisuju nove, a tekst koji je prekrižen se briše).*

**Članak 1.**

(1)Ovim Statutom uređuje se samoupravni djelokrug Grada Novske, njegova obilježja, javna priznanja, ustrojstvo, ovlasti i način rada tijela Grada Novske, način obavljanja poslova, oblici neposrednog sudjelovanja građana u odlučivanju, provođenje referenduma u pitanjima iz samoupravnog djelokruga, mjesna samouprava, ustrojstvo i rad javnih službi, suradnja s drugim jedinicama lokalne i područne (regionalne) samouprave, te druga pitanja od važnosti za ostvarivanje prava i obveza Grada Novske.

(2)Izrazi u ovom Statutu koji imaju rodne značenje odnose se jednako na muški i ženski rod.

**Članak 22.**

(1)Lokalni referendum može se raspisivati radi odlučivanja o prijedlogu o promjeni Statuta Grada, o prijedlogu općeg akta ili drugog pitanja od lokalnog značenja iz djelokruga Gradskog vijeća, kao i o drugim pitanjima određenim zakonom.

(2)Lokalni referendum temeljem odredaba zakona i ovog Statuta, raspisuje Gradsko vijeće.

(3)Na temelju odredaba zakona i statuta raspisivanje referenduma može predložiti najmanje jedna trećina članova Gradskog vijeća, Gradonačelnik, 20% ukupnog broja birača upisanih u popis birača Grada Novske i većina vijeća mjesnih odbora.

(4)Ako je raspisivanje referenduma predložila najmanje jedna trećina članova Gradskog vijeća, odnosno ako je raspisivanje referenduma predložio Gradonačelnik te ako je raspisivanje referenduma predložila većina vijeća mjesnih odbora, Gradsko vijeće dužno je izjasniti se o podnesenom prijedlogu te ako prijedlog prihvati, donijeti odluku o raspisivanju referenduma u roku od 30 dana od zaprimanja prijedloga. Odluka o raspisivanju referenduma donosi se većinom glasova svih članova predstavničkog tijela.

(5)Ako je raspisivanje referenduma predložilo 20% od ukupnog broja birača u jedinici, predsjednik Gradskog vijeća dostavit će zaprimljeni prijedlog središnjem tijelu državne uprave nadležnom za lokalnu i područnu (regionalnu) samoupravu u roku od 30 dana od zaprimanja prijedloga. Središnje tijelo državne uprave nadležno za lokalnu i područnu (regionalnu) samoupravu će u roku od 60 dana od dostave utvrditi ispravnost podnesenog prijedloga, odnosno utvrditi je li prijedlog podnesen od potrebnog broja birača u jedinici i je li referendumsko pitanje sukladno odredbama Zakona te odluku o utvrđenom dostaviti predstavničkom tijelu. Ako središnje tijelo državne uprave nadležno za lokalnu i područnu (regionalnu) samoupravu utvrdi da je prijedlog ispravan, predstavničko tijelo raspisat će referendum u roku od 30 dana od zaprimanja odluke. Protiv odluke središnjeg tijela državne uprave kojom je utvrđeno da prijedlog nije ispravan nije dozvoljena žalba, već se može pokrenuti upravni spor pred Visokim upravnim sudom Republike Hrvatske.

(6)Gradsko vijeće može raspisati savjetodavni referendum o pitanjima iz svog djelokruga

**Članak 23.**

(1)Gradonačelnik i njegovi zamjenici koji su izabrani zajedno s njim mogu se opozvati putem referenduma.

(2)Raspisivanje referenduma za opoziv može predložiti:

- 20% ukupnog broja birača upisanih u popis birača Grada Novske,

- 2/3 članova Gradskog vijeća Grada Novske

(3)Referendum za opoziv ne može se raspisati samo za zamjenika gradonačelnika.

(4)Referendum za opoziv gradonačelnika i njegovih zamjenika ne smije se raspisati prije proteka roka od **6** mjeseci od održanih izbora ni ranije održanog referenduma za opoziv, kao ni u godini u kojoj se održavaju redovni izbori za gradonačelnika.

**Članak 24.**

(1)Odluka o opozivu gradonačelnika i njegovih zamjenika koji su izabrani zajedno s njim donesena je ako se na referendumu za opoziv izjasnila većina birača koji su glasovali, uz uvjet da ta većina iznosi najmanje 1/3 ukupnog broja birača upisanih u popis birača u jedinici.

(2)Ako je raspisivanje referenduma za opoziv gradonačelnika predložilo 2/3 vijećnika, odluku o raspisivanju referenduma donosi Gradsko vijeće dvotrećinskom većinom glasova svih vijećnika.“

(3) Na postupak referenduma za opoziv odgovarajuće se primjenjuju odredbe Zakona o lokalnoj i područnoj (regionalnoj) samoupravi i zakona kojim se uređuje provedba referenduma.

**Članak 36.**

Gradsko vijeće donosi:

* Statut Grada,
* Poslovnik o radu,
* odluku o uvjetima, načinu i postupku gospodarenja nekretninama u vlasništvu Grada,
* proračun i odluku o izvršenju proračuna,
* godišnje izvješće o izvršenju proračuna,
* odluku o privremenom financiranju,
* odlučuje o stjecanju i otuđivanju nekretnina i pokretnina te drugom raspolaganju imovinom Grada Novske u skladu sa Zakonom, člankom 46., stavak 5. ovog Statuta i posebnim propisima,
* (8)brisan,
* uređuje ustrojstvo i djelokrug upravnih odjela i službi,
* odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Grada i o davanju suglasnosti za zaduživanje ustanova kojih je osnivač Grad,
* donosi odluku o kriterijima za ocjenjivanje službenika i načinu provođenja ocjenjivanja,
* osniva javne ustanove, ustanove, trgovačka društva i druge pravne osobe, za obavljanje gospodarskih, društvenih, komunalnih i drugih djelatnosti od interesa za Grad,
* daje prethodne suglasnosti na statute ustanova, ukoliko zakonom ili odlukom o osnivanju nije drugačije propisano,
* donosi odluke o potpisivanju sporazuma o suradnji s drugim jedinicama lokalne samouprave, u skladu sa općim aktom i zakonom,
* raspisuje lokalni referendum,
* bira i razrješava predsjednika i potpredsjednike Gradskog vijeća,
* bira i razrješava predsjednike i članove radnih tijela Gradskog vijeća,
* (18.) brisan
* .na prijedlog upravnog vijeća imenuje i razrješava ravnatelja dječjeg vrtića,
* odlučuje o pokroviteljstvu,
* donosi odluku o kriterijima, načinu i postupku za dodjelu javnih priznanja i dodjeljuje javna priznanja,
* imenuje i razrješava i druge osobe određene zakonom, ovim Statutom i posebnim odlukama Gradskog vijeća,
* donosi odluke i druge opće akte koji su mu stavljeni u djelokrug zakonom i podzakonskim aktima.

**Članak 42.**

(1)Mandat članova Gradskog vijeća izabranog na redovnim izborima traje do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održava u svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća.

(2)Mandat članova Gradskog vijeća izabranog na prijevremenim izborima traje do isteka tekućeg mandata Gradskog vijeća izabranog na redovnim izborima koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća sukladno odredbama Zakona kojim se uređuje lokalna i područna samouprava.“

(3) Funkcija članova Gradskog vijeća je počasna i za to vijećnik ne prima plaću.

(4) Vijećnici imaju pravo na naknadu u skladu s posebnom odlukom Gradskog vijeća.

(5) Vijećnici nemaju obvezujući mandat i nisu opozivi.

(6) Vijećnici imaju pravo na opravdani neplaćeni izostanak s posla radi sudjelovanja u radu Gradskog vijeća i njegovih radnih tijela“

**Članak 46.**

(1)Gradonačelnik zastupa Grad i nositelj je izvršne vlasti Grada.

(2)Mandat gradonačelnika traje četiri godine.

(3)U obavljaju izvršne vlasti gradonačelnik:

* priprema prijedloge općih akata,
* izvršava i osigurava izvršavanje općih akata Gradskog vijeća
* utvrđuje prijedlog proračuna Grada i izvršenje proračuna,
* upravlja nekretninama, pokretninama i imovinskim pravima u vlasništvu Grada u skladu sa zakonom, ovim Statutom i općim aktom Gradskog vijeća,
* odlučuje o stjecanju i otuđivanju nekretnina i pokretnina Grada Novske i drugom raspolaganju imovinom u skladu sa zakonom, ovim Statutom i posebnim propisima,
* upravlja prihodima i rashodima Grada,
* upravlja raspoloživim novčanim sredstvima na računu proračuna Grada,
* donosi pravilnik o unutarnjem redu za upravna tijela Grada,.
* imenuje i razrješava pročelnike upravnih tijela,
* imenuje i razrješava unutarnjeg revizora,
* (10 a)imenuje i razrješuje predstavnike Grada Novske u tijelima javnih ustanova, trgovačkih društava i drugih pravnih osoba kojih je Grad Novska osnivač, osim ako posebnim zakonom nije drugačije određeno,
* utvrđuje plan prijma u službu u upravna tijela Grada,
* predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,
* razmatra i utvrđuje konačni prijedlog prostornog plana,.
* obavlja poslove gospodarenja nekretninama,
* donosi odluku o objavi prikupljanja ponuda ili raspisvanju natječaja za obavljanje komunalnih djelatnosti,
* sklapa ugovor o koncesiji za obavljanje komunalnih djelatnosti,
* donosi odluku o objavi prikupljanja ponuda ili raspisvanju natječaja za obavljanje komunalnih djelatnosti na temelju ugovora i sklapa ugovor o povjeravanju poslova,
* daje prethodnu suglasnost na izmjenu cijena komunalnih usluga,
* do kraja ožujka tekuće godine podnosi Gradskom vijeću izvješće o izvršenju Programa održavanja komunalne infrastrukture i Programu gradnje objekata i uređaja komunalne infrastrukture za prethodnu godinu,
* utvrđuje uvjete, mjerila i postupak za određivanje reda prvenstva za kupnju stana iz programa društveno potpicane stanogradnje,
* provodi postupak natječaja i donosi odluku o najpovoljnijoj ponudi za davanje u zakup poslovnog prostora u vlasništvu Grada u skladu s posebnom odluku Gradskog vijeće o poslovnim prostorima,.
* organizira zaštitu od požara na području Grada i vodi brigu o uspješnom provođenju i poduzimanju mjera za unapređenje zaštite od požara,
* usmjerava djelovanje upravnih odjela i službi Grada u obavljanju poslova iz samoupravnog djelokruga Grada, odnosno poslova državne uprave, ako su preneseni Gradu,
* nadzire rad upravnih odjela i službi u samoupravnom djelokrugu i poslovima državne uprave,
* daje mišljenje o prijedlozima koje podnose drugi ovlašteni predlagatelji*,*
* obavlja nadzor nad zakonitošću rada tijela mjesnih odbora,
* obavlja i druge poslove predviđene ovim Statutom i drugim propisima.

(4)U slučaju iz stavka 3. alineje 5. ovoga članka Gradonačelnik može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom. Ako je taj iznos veći od 1.000.000,00 kuna, gradonačelnik može odlučivati najviše do 1.000.000,00 kuna, a ako je taj iznos manji od 70.000,00 kuna, tada može odlučivati najviše do 70.000,00 kuna. Stjecanje i otuđivanje nekretnina i pokretnina te drugo raspolaganje imovinom mora biti planirano u proračunu i provedeno u skladu sa zakonom.

(5)O stjecanju i otuđivanju nekretnina i pokretnina te drugom raspolaganju imovinom većom od vrijednosti utvrđenih stavkom 4. ovog članka odlučuje Gradsko vijeće.

(6)Odluku o imenovanju i razrješenju iz stavka 3. podstavka 10.a ovoga članka gradonačelnik je dužan objaviti u prvom broju službenog glasila Grada Novske koji slijedi nakon donošenja te odluke.

**Članak 52.**

(1)Gradonačelnik i njegovi zamjenici odlučit će hoće li dužnost na koju su izabrani obavljati profesionalno.

(2)Osobe iz stavka 1. ovoga članka dužne su u roku od 8 dana od dana stupanja na dužnost dostaviti pisanu obavijest nadležnom upravnom tijelu grada o tome na koji način će obnašati dužnost.

(3) Za osobu iz stavka 1. ovoga članka koja nije postupila na način propisan stavkom 2. ovoga članka smatra se da dužnost obavlja volonterski.

(4)Danom stupanja na dužnost osoba iz stavka 1. i 2. ovog članka smatra se dan početka mandata određen posebnim zakonom.

(5)Gradonačelnik i njegovi zamjenici mogu promijeniti način obavljanja dužnosti u tijeku mandata, dostavom pisane obavijesti o promjeni načina obavljanja dužnosti nadležnom upravnom tijelu grada.

(6)Novi način obavljanja dužnosti započinje prvog dana sljedećeg mjeseca nakon dostave obavijesti iz stavka 5. ovoga članka.

(7) Osobe koje dužnost obnašaju volonterski ne mogu promijeniti način obnašanja dužnosti u godini održavanja redovnih lokanih izbora“.

**Članak 63**

Upravna tijela u oblastima za koje su ustrojeni i u okviru djelokruga utvrđenog posebnom odlukom, neposredno izvršavaju ~~i nadziru~~ provođenje općih i pojedinačnih akata tijela Grada, ~~te u slučaju neprovođenja općeg akta poduzimaju propisane mjere.~~

**Članak 70.**

(1)Inicijativu i prijedlog za osnivanje mjesnog odbora može dati 10 % građana upisanih u popis birača za područje za koje se predlaže osnivanje mjesnog odbora mogu dati, članovi predstavničkog tijela, ~~organizacije i udruženja građana~~ te gradonačelnik.

(2)U slučaju da prijedlog iz stavka 1. ovog članka daju građani ~~ili njihove organizacije i udruženja,~~ prijedlog se dostavlja u pisanom obliku gradonačelniku.

**Članak 85.**

„Nadzor nad zakonitošću rada tijela mjesnog odbora obavlja gradonačelnik te na njegov prijedlog Gradsko vijeće može raspustiti vijeće mjesnog odbora, ako ono učestalo krši odredbe ovog Statuta, pravila mjesnog odbora ili ne izvršava povjerene mu poslove“.

**Članak 87.**

(1)Imovinom Grada upravljaju Gradonačelnik i Gradsko vijeće u skladu s odredbama ovog Statuta pažnjom dobrog ~~domaćina~~ gospodara.

(2)Gradonačelnik u postupku upravljanja imovinom Grada donosi pojedinačne akte glede upravljanja imovinom, na temelju općeg akta Gradskog vijeća o uvjetima, načinu i postupku gospodarenja nekretninama u vlasništvu Grada.

**Članak 88.**

(1)Grad Novska ima prihode kojima u okviru svog samoupravnog djelokruga slobodno raspolaže.

(2)Prihodi Grada Novske su:

* gradski porezi, prirez, naknade, doprinosi i pristojbe, u skladu sa zakonom i posebnim odluka Gradskog vijeća,
* prihodi od stvari u vlasništvu Grada i imovinskih prava,
* prihod od trgovačkih društava i drugih pravnih osoba u vlasništvu Grada odnosno u kojima Grad ima udjele ili dionice,
* prihodi od koncesije,
* novčane kazne i oduzeta imovinska korist za prekršaje koje propiše Grad Novska u skladu sa zakonom,
* udio u zajedničkim porezu
* sredstva pomoći ~~i dotacije~~ Republike Hrvatske predviđena u Državnom proračunu,
* drugi prihodi određeni zakonom.

**Članak 97.**

Gradonačelnik osigurava izvršenje općih akata iz članka 93. ovog Statuta, na način i u postupku propisanom ovim Statutom te ~~obavlja nadzor nad zakonitošću rada upravnih tijela~~. nadzire zakonitost.